Վեդրան Չորլուկա

Վեդրան Չորլուկա (խորվ.՝ Vedran Ćorluka, փետրվարի 5, 1986(1986-02-05), Modran, Derventa, Դերվենտա (համայնք), Սերբական Հանրապետություն, Բոսնիա և Հերցեգովինա), խորվաթ ֆուտբոլիստ, Մոսկվայի «Սպարտակի» և Խորվաթիայի ազգային հավաքականի ֆուտբոլիստ։ Եվրո 2008-ի, Եվրո 2012-ի, Մունդիալ 2014-ի և Եվրո 2016-ի մասնակից։


== Կարիերա ==


=== Վաղ տարիներ ===
Չորլուկան ծնվել է Բոսնիա և Հերցոգովինայի ԽՍՀ-ի Դերվենտա քաղաքում։ Նրա ծնողները, Յոզոն և Անդիան, ծնունդով Դերվենտայից ոչ հեռու գտնվող Մոդրան գյուղից են։ 1992 թվականին Բոսնիական պատերազմի պատճառով Վեդրանի ընտանիքը տեղափոխվել է Զագրեբ, որտեղ հայրը շարունակեց ինժեների աշխատանքը, իսկ հետո դարձավ Չորլուկայի գործակալը։ Մայրը դատավոր է։ Ունի մեկ եղբայր։


=== Ակումբային ===


==== Խորվաթիա ====
Երբ Բոսնիայում սկսեց պատերազմ, Վեդրան Չորլուկան ընտանիքի հետ տեղափոխվեց Զագրեբ և 8 տարեկանից սկսեց հանդես գալ «Դինամո Զագրեբի» փոխարինող թիմում, որտեղ 2003 թվականին նա դարձավ մասնագիտական ֆուտբոլիստ և հայտնվեց հիմնական կազմում։ 2004 թվականին «Դինամոն» նրան վարձակալության հանձնեց Զապրեշիչի «Ինտեր» ակումբին, որտեղ խաղում էին Լուկա Մոդրիչը և Էդուարդո դա Սիլվան։ «Ինտերում» նա անցկացրեց 27 խաղ և խփեց 4 գոլ, իսկ «Ինտերը» Խորվաթիայի առաջնությունում նվաճեց բրոնզե մեդալներ։
Դրանից հետո նա դարձավ «Դինամոյի» հիմնական կազմի խաղացող, թիմի հետ նվաճեց ոսկե մեդալներ, խաղաց 31 խաղ և խփեց 3 գոլ։ Շուտով նա հրավիրվեց Խորվաթիայի հավաքական, որտեղ նորամուտը նշեց 2006 թվականի ամռանը։ Հաջորդ մրցաշրջանում 21-ամյա Վեդրանը ակումբի հետ նվաճեց ոսկե հեթ տրիկ, այսինքն հաղթեց առաջնությունը, գավաթը և սուպերգավաթը, խաղալով 30 խաղ և խփելով 4 գոլ։ Այդ պահից նրանով սկսեցին հետաքրքրվել այնպիսի ակումբներ, ինչպիսիք են «Էվերթոնը», «Միլանը» և Դորտմունդի «Բորուսիան»։


==== Անգլիա ====

2007 թվականի օգոստոսի 2-ին 11,5 միլիոն եվրոյի դիմաց Չորլուկան «Մանչեսթեր Սիթիի» հետ կնքեց հնգամյա պայմանագիր, չնայած նրան, որ փոքր հասակից «Մանչեսթեր Յունայթեդի» երկրպագու էր և ցանկանում էր խաղալ այնտեղ։ Սիթիում նա միանգամից տեղ գարավեց հիմնական կազմում, 2007-2008 մրցաշրջանում անցկացնելով 38 խաղ։ 2008-2009 մրցաշրջանի սկզբին Վեդրանը քաղաքացիների կազմում խաղաց 6 խաղ, որից հետո 2008 թվականի սեպտեմբերի 1-ին նրան 12,5 միլիոն եվրոյով գնեց «Տոտենհեմը», որտեղ նա նորից միացավ Մոդրիչի հետ։

«Սփուրների» կազմում անցկացրած առաջին մրցաշրջանում նա խաղաց 36 խաղ, դարձավ Ֆուտբոլային Լիգայի գավաթի եզրափակչի մասնակից, միջսեզոնային շրջանում նվաճեց Barclays Asia Trophy մրցանակը։


==== Գերմանիա ====
2012 թվականի հունվարի 31-ին Չորլուկան կես տարի ժամանակով վարձակալության հանձնվեց Լևերկուզենի «Բայեր 04»։


==== Ռուսաստան ====
2012 թվականի հունիսի 27-ին Վեդրանը եռամյա պայմանագիր կնքեց մոսկովյան «Լոկոմոտիվի» հետ։ Ի սկզբանե տրանսֆերի համար «Տոտենհեմը» պահանջում էր 7 միլիոն եվրո, բայց բանակցությունների միջոցով այն դարձավ 5 միլիոն եվրո։ Մոսկովյան ակումբի կազմում իր առաջին խաղում, «Մորդովիայի» դեմ, նա գոլ խփեց։ Ռուսաստանի առաջնության առաջին տուրերեից դարձավ հիմնական կենտրոնական պաշտապններից մեկը, 2012-2013 մրցաշրջանում անցկացնելով 27 խաղ։ 2012 թվականի սեպտեմբերին և 2014 թվականի մարտին սոցիալական ցանցերում «Լոկոյի» երկրպագուների կողմից ճանաչվեց թիմի ամսվա լավագույն ֆուտբոլիստ։ 2013-2014 մրցաշրջանում նա Յան Դյուրիցի հետ միասին կազմում էր պաշտպանության կենտրոնը, իսկ առաջնությունում խաղաց 28 խաղ՝ որակավորման պատճառով բաց թողնելով ընդամենը երկուսը։ Մեծ մասամբ կենտրոնական պաշտպանների լավ խաղը «Լոկոմոտիվին» օգնեց այդ մրցաշրջանում նվաճել բրոնզե մեդալներ։ Հաջորդ մրցաշրջանում Վեդրանը շարունակեց լավ հանդես գալ, մոսկովյան ակումբի հետ նվաճելով Ռուսաստանի գավաթը։ Արդյունքում, երկրպագուները այդ մրցաշրջանում «երկաթուղայինների» լավագույն ֆուտբոլիստ, իսկ թիմի նախագահ Օլգա Սմորդսկայան նրան կոչեց թիմի առաջատար, այդ պատճառով 2015-2016 մրցաշրջանի սկզբին Չորլուկան դարձավ թիմի ավագ։ 2016 թվականի ձմռանը Չորլուկան հրաժարվեց տեղափոխվել «Բավարիա»։


=== Միջազգային ===

2006 թվականի օգոստոսի 16-ին Լիվոռնո քաղաքում Իտալիայի դեմ ընկերական խաղում Վեդրանը նորամուտը նշեց Խորվաթիայի կազմում։ Ընդմիջման ժամանակ նա փոխարինեց Անտե Սերիչին և օգնեց խորվաթներին հաղթել 2-0 հաշվով։ Այդ խաղից հետո նա ամրացավ հիմնական կազմում, որտեղ խաղում է 5 համարի մարզահագուստով։ Եվրո 2008-ին Չորլուկան թիմի հետ հասավ 1/4 եզրափակիչ, խաղալով բոլոր 4՝ Ավստրիայի, Գերմանիայի, Լեհաստանի և Թուրքիայի հավաքականների դեմ խաղերը։ 2011 թվականի հոկտեմբերի 11-ին նա հավաքականում անցկացրեց իր 50-րդ խաղը։


== Խաղաոճ ==
Չորլուկան բարձրահասակ է, ֆիզիկապես ամուր և լավ կոորդինացաված։ Տեղի ընտրությունը նույնպես Վեդրանի հզոր կողմերից է։ Բայց հիմնականը՝ ունիվերսալությունն է, նա կարող է խաղալ պաշտպանության կենտրոնում կամ աջ եզրում, իսկ անհրաժեշտության դեպքում կարող է փակել ամբողջ աջ եզրը։ Հենակետային կիսապաշտպանի դիրքում նա իրեն նույնպես լավ է դրսևորում։


== Ձեռքբերումներ ==
 «Ինտեր»

Խորվաթիայի առաջնության արծաթե մեդալակիր՝ 2004-2005 «Դինամո Զագրեբ»
Խորվաթիայի չեմպիոն (2)՝ 2005-2006, 2006-2007
Խորվաթիայի գավաթ՝ 2006-2007
Խորվաթիայի սուպերգավաթ՝ 2006 «Լոկոմոտիվ»

Ռուսաստանի գավաթ՝ 2014-2015
Ռուսաստանի առաջնության բրոնզե մեդալակիր՝ 2013-2014


== Ծանոթագրություններ ==


== Արտաքին հղումներ ==
Պրոֆիլը weltfussball.de կայքում
Պրոֆիլը transfermarkt.com կայքում(անգլ.)
Պրոֆիլը ESPN FC.com կայքում
Պրոֆիլը «Լոկոմոտիվի» պաշտոնական կայքում